VILKAVIŠKIO RAJONO SAVIVALDYBĖS TARYBA

SpREndimas

DĖL VIEŠO KONKURSO Į VILKAVIŠKIO RAJONO SAVIVALDYBĖS BIUDŽETINIŲ IR VIEŠŲJŲ SVEIKATOS PRIEŽIŪROS ĮSTAIGŲ VADOVŲ PAREIGAS ORGANIZAVIMO NUOSTATŲ PATVIRTINIMO

2017 m. rugpjūčio 25 d. Nr. B-TS-835

Vilkaviškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi ir 28 straipsnio 6 punktu, Vilkaviškio rajono savivaldybės taryba nusprendžia:

1. Patvirtinti Viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų vadovų pareigas organizavimo nuostatus (pridedama).

2. Pripažinti netekusiu galios Vilkaviškio rajono savivaldybės tarybos 2016 m. spalio 28 d. sprendimą Nr. B-TS-569 „Dėl Viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų vadovų pareigas organizavimo nuostatų patvirtinimo“.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algirdas Neiberka

Patvirtinta

Vilkaviškio rajono savivaldybės

tarybos 2017 m. rugpjūčio 25 d.

sprendimu Nr. B-TS-835

VIEŠO KONKURSO Į Vilkaviškio RAJONO SAVIVALDYBĖS biudžetinių ir viešųjų SVEIKATOS PRIEŽIŪROS ĮSTAIGŲ vadovų pareigAs organizavimo NUOSTATAI

I SKYRIUS

BENDROSIOS NUOSTATOS

1. Viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų (toliau – Įstaigų) vadovų pareigas organizavimo nuostatai (toliau vadinama – Nuostatai) reglamentuoja viešų konkursų organizavimą ir vykdymą Įstaigos vadovo pareigoms, kai konkursą laimėjęs fizinis asmuo priimamas į šias pareigas.

2. Viešo konkurso organizavimas ir vykdymas apima:

2.1. viešo konkurso paskelbimą;

2.2. dokumentų, kuriuos būtina pateikti norint dalyvauti viešame konkurse (toliau vadinama – dokumentai), pateikimą ir priėmimą;

2.3. pretendentų eiti pareigas Įstaigoje atrankos komisijos (toliau vadinama – atrankos komisija) sudarymą ir asmenų, pageidaujančių dalyvauti konkurse (toliau vadinama – pretendentai), atranką.

II SKYRIUS

VIEŠO KONKURSO PASKELBIMAS

3. Sprendimą skelbti viešą konkursą priima Vilkaviškio rajono savivaldybės meras (toliau vadinama – Savivaldybės meras).

4. Viešą konkursą skelbia ir pretendentų atrankos būdą nustato Savivaldybės meras. Sprendimas įforminamas Savivaldybės mero potvarkiu.

5. Viešas konkursas per Valstybės tarnybos valdymo informacinę sistemą skelbiamas Valstybės tarnybos departamento interneto svetainėje, Vilkaviškio rajono savivaldybės interneto svetainėje www.vilkaviskis.lt ir vietos spaudoje.

6. Viešo konkurso skelbime nurodoma:

6.1. įstaigos pavadinimas, teisinė forma, buveinė ir kodas;

6.2. pareigos (trumpai aprašomas darbo pobūdis), kurioms skelbiamas viešas konkursas;

6.3. pretendentų atrankos būdas;

6.4. Lietuvos Respublikos sveikatos apsaugos ministro patvirtinti bendrieji ir specialieji kvalifikaciniai reikalavimai Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams (toliau vadinama – kvalifikaciniai reikalavimai);

6.5. papildomų kompetencijų sąrašas;

6.6. kokius dokumentus būtina pateikti;

6.7. informacija apie tai, kad pretendentų dokumentai priimami 14 kalendorinių dienų po konkurso paskelbimo Nuostatų 5 punkte nurodytose interneto svetainėse; kad, pateikiant pretendentų dokumentus kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo (sprendimą priima Savivaldybės meras), terminas gali būti pratęstas 5 kalendorinėms dienoms, jeigu pretendentai yra papildomai paklausiami dėl papildomų duomenų pateikimo;

6.8. informacija apie tai, kur galima gauti išsamią informaciją apie skelbiamą viešą konkursą.

III SKYRIUS

DOKUMENTŲ PATEIKIMAS IR PRIĖMIMAS

7. Pretendentas privalo pateikti:

7.1. prašymą leisti dalyvauti viešame konkurse;

7.2. asmens tapatybę patvirtinantį dokumentą, išsilavinimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams;

7.3. savo, kaip Įstaigos, į kurios vadovo pareigas pretenduoja, veiklos programą;

7.4. gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes). Jeigu pareigybei, kuriai skelbiamas konkursas, užimti būtini tam tikri įgūdžiai, šiame sąraše turi būti nurodyti ir jie;

7.5. užpildytą pretendento anketą (pagal šių Nuostatų 1 priedą).

8. Pretendentas dokumentus teikia per Valstybės tarnybos valdymo informacinę sistemą.

9. Dokumentai priimami 14 kalendorinių dienų po viešo konkurso paskelbimo Valstybės tarnybos departamento interneto svetainėje ir Vilkaviškio rajono savivaldybės interneto svetainėje.

10. Personalo skyrius, gavęs dokumentus, juos patikrina ir ne vėliau kaip per 3 darbo dienas pasibaigus pretendentų dokumentų priėmimo terminui, Valstybės tarnybos valdymo informacinėje sistemoje pažymi, ar pretendentas atitinka viešo konkurso skelbime nustatytus kvalifikacinius reikalavimus pagal pretendento pateiktų dokumentų duomenis.

11. Pretendentui, kuris atitinka viešo konkurso skelbime nustatytus kvalifikacinius reikalavimus ir pateikė tai patvirtinančius dokumentus bei neigiamai atsakė į pretendento anketos 4–10 klausimus, Personalo skyrius per 22 kalendorines dienas nuo konkurso paskelbimo per Valstybės tarnybos valdymo informacinę sistemą išsiunčia pranešimą apie dalyvavimą pretendentų atrankoje, nurodydamas jos datą, vietą ir laiką. Pretendentui, kuris neatitinka viešo konkurso skelbime nustatytų kvalifikacinių reikalavimų ar nepateikė tai patvirtinančių dokumentų ir (ar) kuris teigiamai atsakė į bent vieną iš pretendento anketos 4–10 klausimų, Personalo skyrius per 22 kalendorines dienas nuo konkurso paskelbimo per Valstybės tarnybos valdymo informacinę sistemą išsiunčia motyvuotą pranešimą ir nurodo, kodėl jam neleidžiama dalyvauti pretendentų atrankoje.

IV SKYRIUS

PRETENDENTŲ ATRANKOS KOMISIJOS SUDARYMAS

IR PRETENDENTŲ ATRANKA

12. Jeigu bent vienam pretendentui išsiunčiamas šių Nuostatų 11 punkte nurodytus pranešimus apie dalyvavimą pretendentų atrankoje, ne vėliau kaip per 30 kalendorinių dienų nuo konkurso paskelbimo dienos sudaroma komisija. Ne vėliau kaip per 14 kalendorinių dienų nuo komisijos sudarymo turi įvykti konkursas (atranka).

13. Atrankos komisija sudaroma Savivaldybės mero potvarkiu, kuriuo turi būti paskirtas komisijos pirmininkas, kiti komisijos nariai ir komisijos sekretorius. Komisijos sekretorius nėra komisijos narys. Komisijos narys gali būti pakeistas ir pretendentų atrankos dieną.

14. Atrankos komisiją turi sudaryti ne mažiau kaip penki nariai. Atrankos komisijos nariu turi būti paskirtas Personalo skyriaus vedėjas (arba jį pavaduojantis valstybės tarnautojas) ir Įstaigą kuruojančio struktūrinio padalinio vadovas (arba jį pavaduojantis valstybės tarnautojas). Komisijos nariu gali būti Įstaigos, kurios vadovo pareigoms užimti organizuojamas konkursas, Stebėtojų tarybos deleguotas atstovas ir Savivaldybės tarybos Sveikatos apsaugos ir socialinių reikalų komiteto narys. Komisijos nariais negali būti skiriami asmenys, kurie yra pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, sugyventiniai, taip pat pretendentų sutuoktinių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai. Komisijos nariais taip pat negali būti asmenys, dėl kurių nešališkumo kelia abejonių kitos aplinkybės ir kuriems mutatis mutandis taikomi Lietuvos Respublikos civilinio proceso kodekso nustatyti nušalinimo pagrindai ir tvarka. Atrankos komisijos darbe turi dalyvauti visi jos nariai. Komisijos posėdžiui vadovauja komisijos pirmininkas. Jei komisijos darbe dėl svarbių priežasčių negali dalyvauti kuris nors narys, ši komisija gali dirbti, jeigu jos darbe dalyvauja daugiau kaip pusė atrankos komisijos narių.

15. Pretendentai, atvykdami į viešą konkursą, privalo turėti asmens tapatybę patvirtinantį dokumentą. Pretendentams, nepateikusiems asmens tapatybę patvirtinančio dokumento, neleidžiama dalyvauti viešame konkurse ir apie tai pažymima protokole.

16. Viešas konkursas pradedamas pretendentams praneštu laiku. Viešas konkursas pradedamas ir baigiamas tą pačią dieną.

17. Tik komisijos sekretorius konkurso procedūros klausimais gali bendrauti su pretendentais.

18. Testas žodžiu (pokalbis) susideda iš atskirai vertinamų dviejų dalių: veiklos programos pristatymo ir pokalbio. Testo žodžiu (pokalbio) metu pretendentų eiliškumas nustatomas pagal abėcėlę ir pretendentų atranka vykdoma individualiai, kitiems pretendentams nedalyvaujant. Testo žodžiu (pokalbio) metu atrankos komisijos nariai išklauso pretendento pateiktos Įstaigos vadovo veiklos programos pristatymą (ne ilgiau kaip 15 min.), po kurio komisijos nariai gali užduoti su veiklos programa susijusius klausimus, siekdami įvertinti pretendentų į Įstaigos vadovo pareigas vadovavimo gebėjimus (gebėjimą inicijuoti idėjas, planus, numatyti užduotis, veiklos žingsnius, koordinuoti darbus ir panašiai), pateikia praktines užduotis, skirtas vadovavimo gebėjimams įvertinti. Vėliau komisijos nariai pokalbio metu pateikia klausimus pretendentams, siekdami patikrinti pretendento gebėjimus atlikti Įstaigos vadovo pareigybės aprašyme nurodytas funkcijas ir teisės aktų žinojimą, profesinę patirtį ir dalykines savybes. Pokalbio metu kiekvienas komisijos narys pateikia vienodus klausimus visiems pretendentams, pretendentams taip pat gali būti užduodami jų atsakymus patikslinantys klausimai.

19. Testo žodžiu (pokalbio) eigai fiksuoti daromas skaitmeninis garso įrašas, kuris perkeliamas į kompiuterinę laikmeną, pridedamas prie viešo konkurso protokolo ir saugomas Vilkaviškio rajono savivaldybės administracijoje teisės aktų nustatyta tvarka.

20. Atrankos komisijos pirmininkas ir komisijos nariai individualiai vertina pretendento veiklos programą ir pokalbį atskirai nuo 1 iki 10 balų, įrašydami vertinimus į Pretendentų individualaus vertinimo lentelę (pagal šių Nuostatų 2 priedą). Blogiausias įvertinimas yra 1 balas, geriausias – 10 balų.

21. Dalyvaujant visiems pretendentams, komisijos nariai užpildytas ir pasirašytas pretendentų individualaus vertinimo lenteles įteikia komisijos sekretoriui. Komisijos sekretorius komisijos narių pretendentams skirtus balus įrašo į viešo konkurso protokolo Pretendentų vertinimo suvestinę lentelę. Komisijos sekretorius kiekvienam pretendentui skirtus balus susumuoja ir padalija iš dalyvaujančių komisijos narių skaičiaus. Balų vidurkis, suapvalintas dešimtosios dalies tikslumu, įrašomas į Pretendentų vertinimo suvestinę lentelę.

22. Išlaikiusiais testą žodžiu (pokalbį) pripažįstami pretendentai, surinkę ne mažiau kaip 12 balų.

23. Viešą konkursą laimi daugiausia balų surinkęs pretendentas.

24. Jeigu didžiausią vienodą balų skaičių surinko keli pretendentai, vertinamos pretendentų pateiktos papildomos kompetencijos. Papildomos kompetencijos galimas maksimalus įvertinimas yra 5 balai. Už pretendento papildomas kompetencijas, nurodytas viename iš Kvalifikacinių reikalavimų 7.1–7.5 punktų, skiriamas 1 balas, nepriklausomai nuo to, kiek atitinkamame punkte nurodytų papildomų kompetencijų pretendentas turi. Pretendentų papildomos kompetencijos vertinimo lentelė pildoma pagal šių Nuostatų 3 priedą. Ją pasirašo komisijos pirmininkas ir sekretorius. Jeigu, įvertinus ir papildomas kompetencijas, didžiausią vienodą balų skaičių surinko keli pretendentai, dėl laimėtojo sprendžia atrankos komisija balsų dauguma.

25. Viešo konkurso rezultatai ir atrankos komisijos sprendimas įforminami protokolu (pagal šių Nuostatų 4 priedą). Protokolą pasirašo atrankos komisijos pirmininkas, nariai ir komisijos sekretorius. Komisijos pirmininkas perskaito viešo konkurso rezultatus, komisijos sprendimą dėl konkurso laimėtojo. Laimėjęs viešą konkursą pretendentas pasirašo viešo konkurso protokole, kad sutinka eiti konkurse laimėtas pareigas, kiti pretendentai taip pat raštu supažindinami su viešo konkurso rezultatais. Atrankoje dalyvavę pretendentai turi teisę susipažinti su protokolu, savo testo žodžiu (pokalbio) savosios dalies skaitmeniniu garso įrašu.

26. Viešą konkursą laimėjęs pretendentas priimamas į pareigas Lietuvos Respublikos įstatymų nustatyta tvarka.

27. Jeigu viešame konkurse dalyvauja keli pretendentai, o viešą konkursą laimėjęs pretendentas nepasirašo darbo sutarties, atsisako eiti pareigas arba viešą konkursą laimėjusį pretendentą Savivaldybės meras, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti pretendento į viešo konkurso būdu laimėtas pareigas, viešą konkursą laimėjusiu laikomas kitas atranką perėjęs ir surinkęs daugiausia balų (palyginti su kitų atranką perėjusių pretendentų rezultatais) pretendentas. Jeigu keli pretendentai surenka vienodą balų skaičių, kitas pretendentas nustatomas šių Nuostatų 24 punkte nustatyta tvarka. Jeigu šis pretendentas nepasirašo darbo sutarties, atsisako eiti pareigas arba viešą konkursą laimėjusį pretendentą Savivaldybės meras, remdamasis kompetentingos valstybės institucijos informacija apie šį pretendentą, priima sprendimą nepriimti jo į viešo konkurso būdu laimėtas pareigas, organizuojamas naujas viešas konkursas eiti tas pačias pareigas.

28. Jeigu viešame konkurse dalyvauja tik vienas pretendentas, kuris laimi viešą konkursą, tačiau nepasirašo darbo sutarties, atsisako eiti pareigas arba viešą konkursą laimėjusį pretendentą Savivaldybės meras, remdamasis kompetentingos valstybės institucijos informacija apie viešą konkursą laimėjusį pretendentą, priima sprendimą nepriimti jo į viešo konkurso būdu laimėtas pareigas, organizuojamas naujas viešas konkursas eiti tas pačias pareigas.

29. Lietuvos Respublikos korupcijos prevencijos įstatymo 9 straipsnyje nustatytais atvejais ir tvarka Savivaldybės meras kreipiasi į kompetentingą valstybės instituciją dėl informacijos apie viešą konkursą laimėjusį pretendentą ne vėliau kaip per 2 darbo dienas nuo konkurso pabaigos.

30. Kompetentingos valstybės institucijos informacijos apie konkursą laimėjusį pretendentą pagrindu Savivaldybės merui priėmus sprendimą nepriimti jo į viešo konkurso būdu laimėtas pareigas, priimamas kitas pagal viešo konkurso rezultatus pretendentas, kaip nurodyta šių nuostatų 27 punkte. Savivaldybės meras ne vėliau kaip per 2 darbo dienas nuo sprendimo nepriimti viešą konkursą laimėjusio pretendento į pareigas priėmimo kreipiasi į kompetentingą valstybės instituciją dėl informacijos apie kitą pagal viešo konkurso rezultatus pretendentą.

31. Sprendimas priimti į pareigas viešą konkursą laimėjusį pretendentą arba nepriimti jo į pareigas priimamas per 2 darbo dienas po to, kai Savivaldybės meras gauna kompetentingos valstybės institucijos informaciją apie pretendentą, siekiantį eiti pareigas. Priėmimo į pareigas data nustatoma viešą konkursą laimėjusio pretendento ir Savivaldybės mero susitarimu.

V SKYRIUS

BAIGIAMOSIOS NUOSTATOS

32. Viešas konkursas laikomas neįvykusiu, jeigu:

32.1. paskelbus viešą konkursą, nė vienas pretendentas nepateikė šių Nuostatų 7 punkte nurodytų dokumentų arba nė vienas neatitiko viešo konkurso skelbime nustatytų kvalifikacinių reikalavimų ir (ar) teigiamai atsakė į bent vieną iš pretendento anketos 4–10 klausimų;

32.2. nė vienas pretendentas neperėjo pretendentų atrankos;

32.3. šių nuostatų 27 punkte nustatytu atveju nelieka nė vieno pretendento, kuris galėtų būti laikomas laimėjusiu viešą konkursą.

33. Dalyvavęs pretendentų atrankoje, bet nelaimėjęs viešo konkurso, pretendentas gali apskųsti viešo konkurso rezultatus ir komisijos sprendimą Lietuvos Respublikos įstatymų nustatyta tvarka teismui.

_____________________

Viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų vadovų pareigas organizavimo nuostatų 1 priedas

PRETENDENTO ANKETA

___________________

(data)

___________________

(sudarymo vieta)

1. Pretendentas ___________________________________________________________________

(vardas ir pavardė, gimimo data)

2. Savivaldybės įstaigos (toliau – įstaiga) savininko teises ir pareigas įgyvendinanti institucija arba įstaiga, kuriai pateikiama anketa ________________________________________________________________ ________________________________________________________________________________________________

________________________________________________________________________________

3. Įstaigos pavadinimas ir pareigos įstaigoje, į kurias pretenduojama __________________________ ________________________________________________________________________________

4. Ar šios anketos 3 punkte nurodytoje įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą? __________________________________________________________________ ________________________________________________________________________________

(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba juose nustatyta tvarka Jums atimta teisė eiti pareigas, nurodytas šios anketos 3 punkte? _________________________________________________________________ ________________________________________________________________________________

6. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą?________________________________________________________________________________________________________________________________________________________

(jeigu taip, nurodykite, kada ir už ką nuteistas)

7. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai?

________________________________________________________________________________

(jeigu taip, nurodykite, kada ir už ką nuteistas)

8. Ar esate uždraustos organizacijos narys? _____________________________________ ________________________________________________________________________________

9. Ar buvote atleistas iš skiriamų arba renkamų pareigų dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigų dienos nepraėjo 3 metai? _______________ ________________________________________________________________________________ ________________________________________________________________________________

10. Ar esate pripažintas neveiksniu ar neveiksniu tam tikroje srityje (ribotai veiksniu)? ____________

________________________________________________________________________________

(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys?___________________________________

________________________________________________________________________________

(jeigu taip, nurodykite kito juridinio asmens pavadinimą ir jo ryšį su įstaiga, nurodyta šios anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytas pareigas tikslais, taip pat kad bus tikrinama, ar jie teisingi.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytas pareigas, mane gali būti atsisakoma priimti į pareigas arba galiu būti iš jų atleistas.

Pretendentas

(Parašas)

(Vardas ir pavardė)

(Data)

_________________________

Viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų vadovų pareigas organizavimo nuostatų 2 priedas

PRETENDENTŲ INDIVIDUALAUS VERTINIMO LENTELĖ

______________

(Data)

Eil. Nr.	Pretendento vardas, pavardė	Įvertinimas

Veiklos programa	Pokalbis

Komisijos narys _________________ _________________________________

(parašas) (vardas ir pavardė)

___________________

Viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų vadovų pareigas organizavimo nuostatų 3 priedas

PRETENDENTŲ PAPILDOMOS KOMPETENCIJOS VERTINIMO LENTELĖ*

______________

(Data)

Eil. Nr.	Pretendento vardas, pavardė	Įvertinimas

Papildomos kompetencijos, nurodytos Kvalifikacinių reikalavimų punktuose, įvertinimas	Balai	Iš viso
7.1 punkte
7.2 punkte

7.3 punkte

7.4 punkte

7.5 punkte

7.1 punkte
7.2 punkte

7.3 punkte

7.4 punkte

7.5 punkte

7.1 punkte
7.2 punkte
7.3 punkte
7.4 punkte
7.5 punkte

* Pildoma keliems pretendentams surinkus didžiausią vienodą balų skaičių.

Komisijos pirmininkas	_______________ ______________________________

(Parašas)	(Vardas, pavardė)

Komisijos sekretorius	_______________ ______________________________

(Parašas)	(Vardas, pavardė)

__________________

Viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų vadovų pareigas organizavimo nuostatų 4 priedas

PRETENDENTŲ Į

_________________________________________________________________________________ PAREIGAS

(pareigų pavadinimas)

VIEŠO KONKURSO PROTOKOLAS

__________________ Nr.______

(data)

Vilkaviškis

Pretendentų į ______________________________________________________________ pareigas komisijos, sudarytos ______________________________________________________________________

(potvarkio, kuriuo sudaryta komisija, data, numeris)

_______________________________________________________________________________________________,

posėdis įvyko _________________________, posėdžio pradžia __________________________________,

(data)	(nurodomas laikas)

posėdžio pabaiga _____________________ .

(nurodomas laikas)

Komisijos pirmininkas ______________________________________________________________

Komisijos sekretorius _______________________________________________________________

Komisijos nariai: __________________________________________________________________

_____________________________________________________________________________________________________________________________________________________________________________________________________________________________________________________________________

_______________________________________________________________________________________

Pareigybės, į kurią organizuojamas priėmimas, pavadinimas ________________________________

______________________________________________________________________________________________________________________________________________________________________________

Pretendentai: ______________________________________________________________________

_____________________________________________________________________________________________________________________________________________________________________________________________________________________________________________________________________

PRETENDENTŲ VERTINIMO SUVESTINĖ LENTELĖ

Pretendento vardas ir pavardė	Veiklos programos vertinimas	Pokalbio vertinimas	Balų vidurkis

Balų suma	Balų suma

Pretendentų testo žodžiu (pokalbio) komisijos narių vertinimai Pretendentų vertinimo suvestinėje lentelėje įrašyti teisingai.

Pretendentai, kuriems neleista dalyvauti viešame konkurse, nes nepateikė asmens tapatybę patvirtinančio dokumento: _______________________________________________________________________________________

Komisijos sekretorius	_____________ _______________________

(Parašas)	(Vardas ir pavardė)

Komisijos sprendimas dėl viešo konkurso laimėtojo _______________________________________

______________________________________________________________________________________________________________________________________________________________________________

Komisijos pirmininkas ______________ _____________________________________

(Parašas)	(Vardas ir pavardė)

Komisijos sekretorius ______________ _____________________________________

(Parašas)	(Vardas ir pavardė)

Nariai ______________ _____________________________________

(Parašas) (Vardas ir pavardė)

______________ ____________________________________

(Parašas) (Vardas ir pavardė)

______________ ____________________________________

(Parašas) (Vardas ir pavardė)

______________ ____________________________________

(Parašas) (Vardas ir pavardė)

Sutinku eiti konkurse laimėtas pareigas

________________________

(Konkurso laimėtojo parašas)

_________________________________

(Konkurso laimėtojo vardas ir pavardė)

________________

(Data)

Su konkurso rezultatais susipažinome:

_________________________ ____________________________ ____________________________

(Pretendento parašas) (Pretendento parašas) (Pretendento parašas)

_________________________ _____________________________ ____________________________

(Vardas ir pavardė) (Vardas ir pavardė) (Vardas ir pavardė)

_________________ ___________________ ____________________

(Data) (Data) (Data)

_______________________